6 
kitörültetett 16, meghalt 2, úgy hogy a társulat rendes 
tagjainak száma, ha az utolsó közgyűlés alkalmával bemu¬ 
tatott névjegyzéket tekintjük, tényleg csak 8-al szaporo¬ 
dott, s jelenleg 228-ra rúg. 
Feltűnő a kilépettek aránylag nagy száma, de meg 
kell jegyeznem, hogy ennek oka abban rejlik, hogy jelen¬ 
leg a kilépettek közt olyanok is szerepelnek, kik már 
1871-ben sem fizették le tagdijukat, tényleg tehát már 
akkor szűntek meg a társulat tagjai lenni. 
Végre bátorkodom a magyarhoni földtani társulat 
jelenlegi tagjainak névjegyzékét ide mellékelni, s ez 
alkalommal felemlíteni, hogy szükséges lesz lépéseket 
tenni a nagyméltóságu földmivelés, ipar és kereskedelmi 
m. kir. Ministeriumnál az iránt, hogy kegyeskedjék az 
eddig a társulatnak átengedett 200 db. földtani intézeti 
évkönyv számát 250 darabra emelni, miután a társulati 
tagok száma az engedélyezett példányok számát már 
jóval felülmúlja, s igy a társulat, ha a szükséges évkönyv¬ 
többletet saját költségén megszerezni kénytelen, csekély 
vagyonát tekintve, súlyos kiadásoknak lesz alávetve. 
Kelt Pesten, január hó 22-én 1873. 
Böckh János. 
társulati 1-ső titkár. 
3. Felolvastatott a számvizsgáló bizottságnak a pénz¬ 
tár állására vonatkozó jelentése. 
Jelentés 
a m. földtani társulat pénztárának ügyében. 
A társulat 1872-dikí számadásai 1873. Január 
20-kán általunk megvizsgáltatván a legjobb rendben 
találtattak. 
A következő kimutatás, melyben a tavalyihoz 
hasonló módon az 1872 iki évre tervezett költségvetés, 
az 1872-iki tényleges eredmény és az 1873-iki előleges 
költségvetés tervezete egymás mellé állíttattak, kellő tájé¬ 
kozásul szolgáland. 
